Әлинә Кабаева

Әлинә Марат кызы Кабаева  (tat. lat. Älinä Marat qızı Qabayeva, русча Али́на Мара́товна Каба́ева) (1983, 12 май, Ташкәнт)— татар нәфис һимнасткасы, Россиянең танылган спортчысы, Россиянең Атказанган спорт остасы, Россиянең җәмәгать эшлеклесе, Олимпия уеннары-2004 җиңүчесе, күп тапкырлы Дөнья, Европа, Россия ярышларының җиңүчесе.

"Бердәм Россия" фиркасенең Югары Шурасының әгъзасы (2001-2005), Россиянең Җәмәгать Пулаты әгъзасы (2005-2007), 2007 елдан Дәүләт Думасы депутаты.

Әлинә Кабаева "Ватан алдында тәкъдир ителерлек хезмәт өчен" ордены (4-нче дәрәҗә) һәм Дуслык ордены белән бүләкләнгән.
 Төп казанышлар 
 Олимпия уеннары-2004 җиңүчесе
 Олимпия уеннары-2000 бронза медале иясе
 Дөньяның ике тапкыр абсолют җиңүчесе (1999, 2003)
 Европаның биш тапкыр абсолют җиңүчесе (1998—2000, 2002, 2004)
 Россиянең алты тапкыр абсолют җиңүчесе (1999—2001, 2004, 2006—2007

 Тәрҗемәи хәл 
Әлина Кабаева Үзбәк ССР Ташкәнт шәһәрендә 1983 елда туган. Аның әтисе – Марат Вазыйх улы Кабаев – татар милләтеннән, профессиональ футболчы булып уйнаган, Казакъстан чемпионы (1993), хәзер Ташкәнттә тренер булып эшли. Әнисе – Любовь Михаил кызы, рус милләтеннән, элек Үзбәкстан баскетбол җыелма такымында уйнаган, хәзер Мәскәүдә яши.

Әлинә 3,5 яшьтән нәфис һимнастика белән шөгыльләнә башлый. 12 яшьтә Әлинә әнисе белән Мәскәүгә күчә һәм Ирина Винер тренерлыгында шөгыльләнә башлый.

1995 елдан Әлинә Мәскәү шәһәрендә Ирина Винерда һимнастикага өйрәнә.

Әлинә Россия җыелма такымы өчен 1996 елдан чыгыш ясый.

 Җәмәгать һәм хәйрия эшчәнлеге 

Әлинә Татарстан Җөмһүрияте Түбән Кама шәһәреннән 2007 елда Дәүләт Думасына сайлана. Шул вакыттан Әлинә Түбән Кама шәһәрендә Балалар нәфис һимнастика фестивален оештыра. Шушы фестивальгә бөтен Россиядән яшь һимнасткалары бәйгегә килә, иң яхшылары Мәскәү финал фестивалендә катнаша.

Әлинә элек ТВда ике тапшыру алып барган.

Әлинәгә  Мурат Насыров һәм «Игра слов» төркеме "Әлинә" җырларын багышлаган.

 Шәхси тормыш 
250px|мини|уңда|В. Путин һәм Әлинә Кабаева
Тикшерелмәгән чыганак буенча Әлинә Кабаева һәм Россия президенты Владимир Путин рәсмисез гаилә мөнәсәбәтләрендә торалар, аларның уртак малае һәм кызы бар Алина Кабаева - "вторая леди" России?.

 Искәрмәләр 

Тышкы сылтамалар
 Рәсми сәхифә

Төркем:Россия һимнастлары
Төркем:Татар спортчылары